ג'ים האנט

ג'יימס בקסטר האנט הבן (באנגלית: .James Baxter Hunt Jr; ) היה פוליטיקאי ועורך דין אמריקאי שכיהן כסגן מושל קרוליינה הצפונית ה-27 בשנים 1973 - 1977, וכמושל קרוליינה הצפונית ה-69 וה-71 של קרוליינה הצפונית (בשנים 1977–1985, ו-1993–2001). כהונתו ׁהיא הארוכה ביותר בתולדות המדינה, והשישית בתולדות ארצות הברית (צמוד לג'ים רודס).Wayne Grimsley, James B. Hunt: A North Carolina Progressive (2003)

 ביוגרפיה 
האנט נולד ב-16 במאי 1937 בגרינסבורו שבצפון קרוליינה לג'יימס בקסטור האנט, ולאלזי בריים האנט. כשהיה ילד, המשפחה עברה לחווה מחוץ לווילסון, צפון קרוליינה. הוא התחנך בכנסייה הבפטיסטית אך מאוחר יותר המיר את דתו לפרסביטריאניזם.

בצעירותו למד תואר ראשון ושני בחינוך חקלאי וכלכלה חקלאית במכללת צפון קרוליינה שכיום ידועה כאוניברסיטת המדינה של צפון קרוליינה. במהלך לימודי התואר ראשון, האנט היה מעורב במועצת הסטודנטים. הוא היה הסטודנט השני שכיהן בשתי קדנציות כנשיא גוף הסטודנטים במדינה. עבודת המאסטר שלו עסקה בניתוח כלכלי של טכניקות לייצור טבק. בשנת 1964 סיים לימודי דוקטורט בבית הספר למשפטים באוניברסיטת צפון קרוליינה. הוא המשיך לכהן כנשיא ארגון "המועדונים הדמוקרטיים הצעירים בצפון קרוליינה", הידוע כיום בתור ארגון "הצעירים הדמוקרטים בצפון קרוליינה".

בשנים 1964–1966, האנט היה יועץ כלכלי של קרן פורד בנפאל. במקביל, צמח במפלגה הדמוקרטית במדינה. הוא נבחר לתפקיד סגן המושל והושבע לתפקיד ב-5 בינואר 1973.

 מושל קרוליינה הצפונית 

האנט הושבע לראשונה כמושל צפון קרוליינה ב-8 בינואר 1977. הוא המושל היחיד בצפון קרוליינה שנבחר לארבע קדנציות. הוא נבחר לראשונה למושל בשנת 1976 כשניצח את דייוויד פלהרטי הרפובליקני ונבחר מחדש בשנת 1980. האנט קידם שינוי חוקתי במהלך כהונתו הראשונה שאיפשר לו להיות מושל צפון קרוליינה הראשון שהתמודד לכהונה שנייה ברציפות.

ב-1984 הוא הפסיד בבחירות על מושב הסנאט של ג'סי הלמס, ועזב את הפוליטיקה לכמה שנים. הוא חזר לעולם הפוליטי ב-1992 נבחר שוב למושל. האנט נבחר מחדש בהפרש גדול על פני חבר הקונגרס האמריקני העתידי רובין הייז ב-1996. הוא עזב את תפקידו בינואר 2001, והוחלף על ידי הדמוקרט והתובע הכללי מייק איסלי.

בשנות ה-70 המושל האנט תמך בתיקון לשוויון זכויות. במקביל גם תמך וחיזק את ההכשרה לחינוך הגיל הרך. נשיא ארצות הברית ברק אובמה למנות את האנט לתפקיד מזכיר החינוך של ארצות הברית בנוסף על כך, האנט גם תמך רבות בקידום הטכנולוגיה ופיתוח כלכלי מבוסס טכנולוגיה. במסגרת כך היה מעורב בהרמת המרכז לביוטכנולוגיה בצפון קרוליינה ובית הספר למדעים ומתמטיקה במדינה.

במהלך כהונתו פיקח האנט על 13 הוצאות להורג (שתיים בתקופתו הראשונה בתפקיד, 11 בתקופתו השנייה).

מבחינה כלכלית, האנט היה מתומכיה הנלהבים ביותר של תעשיית הטבק.

 לאחר התפקיד 
בשנת 2001 הקים האנט את מכון ג'יימס בי האנט ג'וניור למנהיגות ומדיניות חינוכית, הידוע בתור מכון האנט. מטרת המכון היא להבטיח את עתידה של אמריקה באמצעות חינוך איכותי, והוא מוקדש להעצמת מושלים, קובעי מדיניות ומנהיגים חינוכיים אחרים בפיתוח ויישום של אסטרטגיות מקיפות לשינוי החינוך הציבורי.

ג'ים האנט נפטר בלוקאמה שבקרוליינה הצפונית ב-18 בדצמבר 2025. הוא נטמן בכנסייה הפרסביטריאנית הראשונה בווילסון.

 לקריאה נוספת 

 Raimo, John, ed. Biographical Directory of the Governors of the United States, 1978–1983, Westport, Conn.; Meckler Books, 1985, p. 228

 קישורים חיצוניים 

 ג'ים האנט באתר אגודת המושלים הלאומית 
 ג'ים האנט באנציקלופדיה של קרוליינה הצפונית 
 ג'ים האנט באתר The Political Graveyard 

 הערות שוליים 

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת המדינה של קרוליינה הצפונית
קטגוריה:בוגרי בית הספר למשפטים באוניברסיטת קרוליינה הצפונית בצ'אפל היל
קטגוריה:עורכי דין אמריקאים במאה ה-20
קטגוריה:סגני מושלי קרוליינה הצפונית
קטגוריה:מושלי קרוליינה הצפונית
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1937
קטגוריה:אמריקאים שנפטרו ב-2025